වසර 44කට පසුව බ්‍රිතාන්‍යයට, ග්‍රෑන්ඩ්ස්ලෑම් ටෙනිස් ශූරතාව හිමිවිය. ඒ, බ්‍රිතාන්‍ය ජාතික 18 හැවිරිදි එමා රෙඩුකානු, ඇමෙරිකාවේ නිව්යෝර්ක් හි පැවති ග්‍රෑන්ඩ්ස්ලෑම් තරගාවලියේ ශූරතාවය දිනා ගැනීමත් සමඟය. එම තරගයේදී එමා, කැනඩාව නියෝජනය කළ 19 හැවිරිදි ලෙයිලා ෆර්නැන්ඩස් පරාජය කරනු ලැබුවාය. ලැබූ ජයග්‍රහණයත් සමඟ එමා රෙඩුකානු, එක රැයින් පුවත් මවන්න වූවාය. අවසන් මහ තරගයට පෙර, වෘත්තීය ක්‍රීඩිකාවක වශයෙන් එමා දිනා සිටි සම්පූර්ණ ත්‍යාග මුදලේ එකතුව ඩොලර් ලක්‍ෂ 7ක් විය. ලයිලා පරාජය කරමින් ඇමරිකානු විවෘත ශූරතාව දිනාගැනීමත් සමගින් ඇය ඇයට හිමිවුණු මුදල ඇමෙරිකන් ඩොලර් ලක්‍ෂ 25ක් හෙවත් ඩොලර් මිලියන දෙක හමාරකි. මේ වනවිට එමා ටෙනිස් ක්‍රීඩාවෙන් උපයා ඇති සම්පූර්ණ මුදල ඇමරිකානු ඩොලර් 2,803,376 කි. එම මුදලෙන් වැඩි කොටසක් උසස් අධ්‍යාපන කටයුතු සඳහා යොදවන බවත්, ටෙනිස් ක්‍රීඩාවෙන් දිගටම හපන්කම් පෙන්වන බවත් එමා රෙඩුකානු පවසයි.
එමා දිනා සිටි සම්පූර්ණ ත්‍යාග මුදලේ එකතුව කීයද?
ඩොලර් ලක්‍ෂ 7ක්